શહેરના બોખલા દરવાજા વિસ્તારમાં રહેતા કાદરભાઈ જુમાભાઈ બ્લોચે સિટી પોલીસમાં નોંધાવેલ ફરીયાદ મુજબ, તેમનો મોટો પુત્ર સમીર શનિવારે રોજ સાંજના સમયે ઘરે આવીને પેટ પકડી રડતો હતો અને પેટમાં બહુ જ દુખે છે તેમ કહેતો હતો. જેથી પેટમાં દુખાવાનું કારણ પુછતા તેણે જણાવેલ કે, હું આપણા ઘરના નાકા પાસે આવેલ દેવાભાઈ ભરવાડની ચાની કેબીને ચા પીવા ગયો હતો. તો દેવાભાઇ તેમજ તેનો પુત્ર રાહુલે આવાને આવા ચા પીવા આવે છે તેમ કહીને ઢિકાપાટુનો માર માર્યો હતો. ત્યારબાદ હું ઘરે આવતા મને પેટમાં પાટુઓ મારી. તેના કારણે બહુ જ દુખાવો થાય છે અને પછી સમીર સૂઈ ગયો હતો. આઠેક વાગ્યે તેને ઉઠાડતા તે ઉઠ્યો નહીં. જેથી 108 ઇમરજન્સી એમ્બ્યુલન્સ બોલાવીને તેને સારવાર માટે સરકારી હોસ્પિટલે લઈ જતાં સરકારી હોસ્પિટલના ફરજ પરના ડોક્ટરે તેને મૃત જાહેર કર્યો હતો.